cyanic-selkie/wikianc huggingface dataset:
Jean Hengen
Seng Pensioun
Seng stierflech Iwwerreschter goufen den 3. Februar 2005 an der Krypta vun der Kathedral vu Lëtzebuerg bäigesat.
Wilhelm Herschel
Entdeckungen
Dem Herschel seng Observatioune waren nëmme méiglech ginn, well hien zu senger Zäit dee leeschtungsstäerksten Teleskop hat. Donieft war den Herschel een aussergewéinlech talentéierten an onermiddlechen Observateur.
Jean Hengen
Akadeemesch Titelen
Dokter an der Theologie
Härebierg
Historesches
Vun 1865 bis uganks des 20. Joerhonnerts gouf et um Galgebierg, um haitege Site vun enger Flüchtlingsstruktur, eng Kallekbrennerei.
Derivat
Ënner Derivat (kënnt vum laténgeschen "derivare", "ofleeden") kann e verstoen:
Wilhelm Herschel
Seng Teleskopen
Besonnesch Teleskope vum Herschel: Den Herschel huet nëmmen Newton-Teleskope gebaut. Hir Spigele waren aus engem Metallalliage gegoss an hunn dacks missen nopoléiert ginn, well se liicht ugelaf sinn.
Service de la navigation (Lëtzebuerg)
De Service de la navigation, deen dem Transportministère ënnersteet, gouf duerch d'Loi du 28 juillet 1973 portant création d'un service de la navigation geschaf. En ass geduecht, Waasserleef, op deene Schëffer kënne fueren, ze geréieren an hiren Zoustand z'iwwerwaachen.
Jacques Necker
Den éischte Ministère vum Necker (1776-1781)
Den Doud vum Turgot sengem Nofollger, dem Clugny de Nuits huet dem Necker d'Geleenheet ginn, an d'Gouvernement eranzekommen. Als Protestant konnt hien awer net zum Generalkontroller vun de Finanzen ernannt ginn, well e mat dëser Funktioun am Conseil hätt misse sinn. Den 22. Oktober 1776 gouf hien zum Finanzconseiller an directeur général du Trésor royal ernannt. Den 21. Oktober gouf de Louis Gabriel Taboureau des Réaux offiziell zum Generalkontroller ernannt, mä a Wierklechkeet huet den Necker d'Fiedem am Hannergrond gezunn. Den Taboureau des Réaux ass den 29. Juni 1777 nees gaangen, ouni datt et e Remplacant gouf. Fir seng Wichtegkeet z'ënnersträiche krut den Necker den Titel vum directeur général des Finances.
Zivilkonstitutioun vum Klerus
De Klerus vis-à-vis vum Eed
Den Historiker Timothy Tackett notéiert, datt d'Proportioun vun de Refractairen am héije Klerus (Bëscheef) däitlech méi héich war, wéi am niddere Klerus (Paschtéier a Vikaren). Statistesch gesi ware beim niddere Klerus d'Vikaren éischter refractaire, wéi d'Paschtéier.
Härebierg
Historesches
Den Härebierg sollt Enn der 1940er Jore fir touristesch Zwecker ausgebaut a mat enger Seelbunn mam Dall verbonne ginn. D'Stad Dikrech hat dofir 1949 d'Terraine vun der Brauerei Piedbœuf kaaft an d'Herrenberg-Lift-Gesellschaft gegrënnt. 1950 war Schluss mat dëse Pläng. Et war decidéiert ginn d'Kasär net um Terrain vun der haiteger Dikrecher Schwämm, mä um Härebierg ze bauen.
Canton de Pau-Nord
De Canton de Pau-Nord ass eng fréier franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Robert Baden-Powell
De Scoutissem, säi Wierk
Eréischt 1907 hat de Baden-Powell genuch Zäit fir seng Iddi, déi scho laang virdru gebuer war, ze realiséieren: Hien huet vum 25. Juli bis den 9. August 1907 mat 22 Bouwen aus alle soziale Schichten op Brownsea Island an England deen éischte Scoutscamp organiséiert. Hien huet d'Bouwen a Patrullen agedeelt an d'Soutsgesetz geschriwwen.
Jacques Necker
Den éischte Ministère vum Necker (1776-1781)
Am Ministère ukomm huet den Necker direkt mat wichtege Reformen ugefaangen, mä net op soueng brutal Manéier wéi den Turgot. Dës Reforme waren administrativ, sozial a finanziell.
Administrativ Reformen
Op administrativem Plang huet den Necker d'Muecht vun der Generalkontroll vun de Finanze verstäerkt. Hien huet déi sechs Plaze vun den Intendante fir d'Finanzen an den Handel ofgeschaaft, genee wéi och déi 48 receveurs généraux des finances an de Generalitéiten , déi 27 trésoriers généraux an d'Generalkontrollere vum Krich a vun der Marinn (November 1778). An d'Plaz vun dësen Offizéier, déi hir Plaz net konnte verléieren an déi op Kommissioun bezuelt goufen, huet den Necker Beamte gesat, déi erausgehäit konnte ginn, an eng fix Paye kruten.
Zivilkonstitutioun vum Klerus
De Klerus vis-à-vis vum Eed
D'Regiounen un de Grenzen haten éischter eng refractaire Tendenz wéi d'Paräisser Regioun oder d'Regiounen am Zentrum. Dëst hat ënner anerem mat kulturellen Ënnerscheeder ze dinn, déi Regiounen haten dacks nach staark eege Sproochen (Bretagne, Elass, Süde vu Frankräich) ze dinn, soudatt d'Membere vun niddere Klerus éischter Problemer mam Versteestemech vun offiziellen Texter haten, awer koum och doduerch, datt den Entscheedunge vun der Haaptstad net ëmmer getraut gouf. D'Verbreedung vun den Iddie vun de Lumières war sécherlech och ee Grond fir d'Paschtéier, fir den Eed ze leeschten, oder och net. D'Presenz vun engem gallikaneschen a jansenistesche Klerus ronderëm Paräis kann och als ee vun de Grënn ugesi ginn, wéisou grad do sou vill Paschtéier mat der Constitutioun averstane waren.
Wilhelm Herschel
Seng Teleskopen
Och seng Schwëster Caroline Herschel a säi Jong John Herschel ware bedeitend Astronomen.
Canton d'Ancy-le-Franc
De Canton d'Ancy-le-Franc ass eng fréier franséisch administrativ Andeelung am Arrondissement Avallon, am Departement Yonne an der Bourgogne-Franche-Comté.
Canton de Villeurbanne-Nord
De Canton de Villeurbanne-Nord ass eng fréier franséisch administrativ Andeelung am Arrondissement Lyon, am Departement Rhône an der Regioun Auvergne-Rhône-Alpes.
Jacques Necker
Administrativ Reformen
Den Necker wollt d'Muecht vun der Administratioun vergréisseren, awer och d'Willkür sou gutt wéi méiglech aus dem Wee schafen. Hien huet e Comité contentieux des finances gegrënnt, deen d ' Arrêts de finances virbereede sollt, déi, obschonn se als Arrêtsë vum Conseil presentéiert goufen, net wierklech aus enger kollektiver Diskussioun entstane waren, mä vun de Finanzintendanze virbereet gi waren. D'kinneklech Deklaratioun vum 13. Februar 1780 huet festgeluecht, datt d'Taille nëmmen nach via Patentbréiwer déi d'Parlament enregistréiert hat, konnt erhéicht ginn. D'Verificatioune sollten nëmmen nach all 20 Joer virgeholl ginn.
Pont des Vennes
Koordinate vun der Bréck:50.62972°N, 5.57806°W
Jacques Necker
Administrativ Reformen
Den Necker huet och speziell Assemblées provinciales an d'Liewe geruff, fir d'Muecht vum Parlament a vun den Intendants an de finanzielle Froe kleng ze halen, an huet hire Prinzip a sengem Mémoire au Roi sur l'établissement des administrations provinciales (1776) beschriwwen. Dës Versammlungen hunn en Ënnerscheed vun den dräi Stänn gemaach. Si konnte Steieren erhiewen a verdeelen, Stroossebauten dirigéieren, an dem Kinnek Representatioune maachen. Véier vun dësen Assembléeë goufen agefouert, wouvun zwou och direkt hir Aarbecht opgeholl hunn: Berry, Haute-Guyenne, Dauphiné a Bourbonnais.
Den Necker huet och nach probéiert, eng gewëssen Transparenz mat eranzebréngen. An deem Sënn huet hien och am Januar 1781 säi Compte-rendu au Roi erausbruecht, wou hien detailléiert beschriwwen huet, wéi d'kinneklech Finanze funktionéieren, d'Prinzipië vu senger Administratioun erkläert huet, an och op d'finanziell Situatioun vum Land agaangen ass.
Sozial Moossnamen
Den Necker huet d'Meenung vun engem aktive Staat am sozialen an ekonomesche Beräich vertrueden, Iddien, déi och schonn de Colbert hat. Hien huet net dru gegleeft, datt e sougenannte laissez-faire an der Wirtschaft de Leit vill Guddes brénge géif. Fir e Gläichgewiicht an der Gesellschaft ass, nom Necker, eng Ënnerstëtzung vum Staat noutwänneg:
Hien huet eng Kommissioun fir d'Spideeler vu Paräis gegrënnt, souwéi eng weider fir eng Reform vun de Prisongen. Dës Kommissiounen hunn d'Basis vu grousse Reformen an dësen Institutiounen duergestallt: d'Prisonge vu Fort-l'Évêque a vum Petit Châtelet zu Paräis goufen zerstéiert ; en neie Prisong gouf an der rue du Roi-de-Sicile speziell fir Leit, déi duerch Verscholdung agespaart goufen ageriicht; um Enn vum Joer 1778 gouf en neien Hospiz vun de Parverbänn vu Saint-Sulpice a Gros-Caillou duerch e generéisen Don vun der Mme Necker ageriicht.
Robert Baden-Powell
De Scoutissem, säi Wierk
Den 8. Januar 1941 ass de Baden-Powell am Alter vu bal 84 Joer zu Nyeri (Kenia) gestuerwen. A sengem leschte Bréif huet hien dem Scoutissem seng zwéi wichtegst Sätz hannerlooss:
Jacques Necker
Sozial Moossnamen
1779 huet den Necker d'Mainmorte fir d'kinneklech Territoiren ofgeschaaft. En Edikt vu 1780 huet de Spideler erlaabt, hiren Immobilier ze verkafen, an hir Fongen a Form vu Renten op de Kinnek oder d'Stänn ze placéieren.
Robert Baden-Powell
De Robert Baden-Powell zu Lëtzebuerg
De Baden-Powell huet vum 12. - 14. Abrëll 1929 mat sengem Jong Peter Lëtzebuerg besicht.
Jacques Necker
D'Finanzen
D'Nominatioun vum Necker war duerch den akute Besoin vu Finanzmëttel nom Amerikaneschen Onofhängegkeetskrich begënschtegt, fir deen d'Preparatiounen am Juni 1776 lassgaange waren. De Krich war deier, e gouf souwuel zur Séi wéi och wäit ewech vu Frankräich ausgedroen, an eleng 1777 goufen 150 Millioune fir d ' secours extraordinaires gezielt, d'Gesamtausgabe ginn op eng Milliard Livres geschat.
Zivilkonstitutioun vum Klerus
De Klerus vis-à-vis vum Eed
Sou koum et a Frankräich zu zwéin Typpe vu Paschtéier:
Jacques Necker
D'Finanzen
Op finanziellem Plang hat dem Necker seng Politik net vill Prinzipien. Hie war der Meenung, de Staat kéint sou vill Suen ausléinen, wéi néideg wieren, soulaang den ordinäre Budget ausgeglach wier. Well eng Steiererhéijung op kee Fall a Fro komm ass, engersäits duerch d'Politik, mä och aus Prinzip, huet de Rendement misse verbessert ginn, ënner anerem duerch reng Reform vun der Finanzadministratioun, an och andeems d'Ausgabe géife kleng gehale ginn.
Zivilkonstitutioun vum Klerus
De Klerus vis-à-vis vum Eed
Den éischte konstitutionelle Bëschof war de Louis de la Poipe, Curé vu Saint-Martin-des-Champs bei Morlaix, Deputéierte vum Klerus am Joer 1788, deen d'Kommissioun vun der Assemblée constituante presidéiert huet, déi d'Zivilkonstitutioun ausgeschafft huet. Hie gouf zu Paräis 1790 vum Talleyrand zum Bëschof vu Quimper ernannt, huet awer missen den 22. Mee 1794 säi Liewen ënner der Guillotine loossen.
Jacques Necker
D'Finanzen
Fir dëst z'erreechen, huet hie ganz klassesch Moossnamen ergraff: Reduktioun vun den Ausgabe vun der Maison du Roi, d'Pensioune goufe méi genee ënner d'Lupp geholl, fir e Mëssbrauch ze verhënneren , an d'Deklaratioune vum Akommes goufen iwwerpréift.
Zivilkonstitutioun vum Klerus
Konsequenzen
E groussen Deel vun de refractaire Paschtéier waren un der Géigerevolutioun bedeelegt, an d'Patrioten hunn de Membere vum Klerus net iwwer de Wee getraut. Vill Katholicken, Baueren, Handwierker oder Bierger, déi den Drëtte Stand ënnerstëtzt haten, hu sech sou och der Oppositioun ugeschloss.
D'reliéis Fro huet och ganz Famillen an zwee gedeelt, an d'Paschtéier hunn hir Positioun als Ombudsmann verluer. D'Debatten hunn d'franséisch Gesellschaft an de sechs éischte Méint vum Joer 1791 op Trapp gehalen, an d'Land huet sech lues awer sécher an zwee gedeelt.
Den 29. November 1791 huet en Dekret vun de refractaire Paschtéier verlaangt, den Eed ze leeschten, an der lokaler Administratioun d'Muecht ginn, d'Paschtéier ze deportéieren, wann et sollt zu Onroue kommen. Dës Froen hu virun allem am Weste vu Frankräich fir Onroue gesuergt (Bretagne, Vendée), a waren ee vun den Ausléiser vum Opstand vun der Vendée.
Mesure vun Dechristianisatioun hu sech a Frankräich an de Jore 1793 a 94 weider verbreet, zesumme mat der Entwécklung vum Kult vun der Vernonft a vum Héije Wiesen. Tëscht dem 31. Mee 1793 an November 1794 goufen d'kathoulesch Kierchen am Land zougemaach.
Fir d'refractaire Paschtéier gouf et eng batter Repressioun, virun allem ënner der Terreur.
Wale vun neie Paschtéier
Fir d'refractaire Paschtéier z'ersetzen, hu misse Walen ofgehale ginn, fir nei Paschtéier erauszesichen. 80 Bëscheef goufe gewielt an ëm déi 20.000 Paschtéier goufen ersat. Den Abbé Grégoire, Curé an Deputéierten, deen un der Redaktioun vun der Zivilkonstitutioun vum Klerus bedeelegt war, gouf zu engem konstitutionelle Bëschof gewielt, a gouf Chef vun der konstitutioneller Kierch vu Frankräich.
Canton de Cruzy-le-Châtel
De Canton de Cruzy-le-Châtel ass eng fréier franséisch administrativ Andeelung am Arrondissement Avallon, am Departement Yonne an der Bourgogne-Franche-Comté.
Canton de Villefort
De Canton de Villefort ass eng franséisch administrativ Andeelung am Arrondissement Mende, am Lozère (Occitanie)
Jacques Necker
Den Necker gëtt erausgehäit
Dem Necker seng Reforme goufen am Ufank mat Erstaunen a Bewonnerung opgeholl. Sou huet de Barong vu Besenval geschriwwen:
Giacobiniden
De Meteorstroum vun de Giacobiniden, och wéinst sengem Radiant Draconiden genannt, ass am Zäitraum vum 6. bis zum 10. Oktober aktiv an huet säi Maximum den 8. Oktober.
Jacques Necker
Den Necker gëtt erausgehäit
D'ëffentlech Meenung war begeeschtert vun engem Minister, deen et fäerdegbruecht hat, de Krich ze finanzéieren, ouni op eng Steiererhéigung zeréckzegräifen, an dat mat enger Kompetenz déi och déi Leit hu missen akzeptéieren, déi net onbedéngt vu sou "onorthodoxe" Methoden iwwerzeegt waren.
Giacobiniden
De Mammekoméit vun de Giacobiniden ass den 21P/Giacobini-Zinner, deem seng Bunn quasi duerch d'Äerdbunn zitt. All 13 Joer (zwou Ëmlafperiode vum 21P/Giacobini-Zinner) komme sech den 21P/Giacobini-Zinner an d'Äerd zimmlech no, woubäi sech d'Äerd duerch d'Deelchewollek vum Koméit beweegt. Sou koum et an de Joren 1933, 1946, 1985 an 1998 zu ville Meteoren. Am Joer 1933 waren dat der mat ongeféier 400 an der Minutt besonnesch vill.
Vu Mëtteleuropa aus ass de Radiant zirkumpolar, a sou d'ganz Nuecht iwwer gutt ze gesinn.
Jacques Necker
Den Necker gëtt erausgehäit
Mä den Necker huet sech net nëmme Frënn gemaach: wéi hien d'Ferme générale ugegraff huet, huet en der Finanzwelt de Réck gedréint an d'Parlamenter waren net wierklech begeeschtert vu sengen Assemblées provinciales. D'Reduktioun vun de Ausgabe vum Haff déi am Compte-rendu au Roi (Januar 1781) presentéiert goufen, hunn him mächteg Feinde verschaf.
Am Fréijoer 1781, koum et zu enger Intrig mam Zil dem Necker de Kapp ze kaschten. Eng Grupp vum Haff (parti de la Cour) zesumme mat de Bridder vum Kinnek, de Princes du Sang a groussen Hären huet d'Meenung agitéiert, ënner anerem duerch Libellisten, déi Pamphlete géint de Minister geschriwwen hunn, wouvu virun allem d ' Lettre du marquis de Caracciole à M. d'Alembert (1. Mee 1781), warscheinlech aus der Fieder vum Calonne, e Protegé vum Vergennes a vum Grof vun Artois, dee gär dem Necker seng Plaz gehat hätt, am gehässegste war.
Enn Paräisser Parlament refuséiert, en Edikt fir eng nei Assemblée provinciale am Bourbonnais z'enregistréieren. Dës Versammlungen hunn de Parlamenter en Deel vun hiren extra-judiciaire Kompetenze geholl, déi si natierlech net ouni Weideres verléiere wollten. Den Necker hat dëst an engem confidentielle Manuskript un de Kinnek 1776 festgehalen, mä vun deem op d'mannst sechs Kopien zirkuléiert sinn. Eng vun dëse Kopien huet dem President vum Parlament vun der Guyenne gehéiert, deem säi Jong, den Antoine Nicolas Waldec de Lessard, e Kollaborateur vum Necker war. E Pamphlet wat den 20. Abrëll 1781 u sechs Membere vum Paräisser Parlament geschéckt gouf, huet dem Minister seng Intentiounen däitlech gemaach . Den Éischte President d'Aligre gouf op Marly geruff, an et gouf verbueden, weider iwwer de Memoire vu 1778 ze schwätzen. De Maurepas huet de Virschlag bruecht, de Genfer nees heemzeschécken.
Den Necker huet sech op Saint-Ouen zeréckgezunn. 1784 war hien an der Schwäiz fir Aarbechten hu sengem Schlass vu Coppet duerchzeféieren, an ass 1785 duerch Frankräich gereest. Hien huet en neit Buch erausbruecht, De l'administration des finances, e kompletten Traité zu de Finanzen an dräi Volumen, wat e grousse Succès war.
Pascal Triebel
De Pascal Triebel, gebuer den 9. Juni 1966, ass e lëtzebuergesche Vëlossportler.
Jacques Necker
Zweete Ministère vum Necker (1788-1789)
Nom Echec vum Calonne stoung déi franséisch Monarchie virum virtuelle Bankrott. Fonge waren noutwenneg, a sou huet de Louis XVI. den Necker nees zeréckgeruff, an him de 25. August 1788 den Titel vum Directeur général des finances ginn. Zwéin Deeg méi spéit krut den Necker den Titel vum Staatsminister, wat him d'Dir zu de Conseilsën opgemaach huet. Dës nei Positioun an d'Ëmstänn hunn den Necker erméiglecht, eng ganz wichteg politesch Roll ze spillen. Hien huet d'Paräisser Parlament nees zeréckgeruff, d'Deputéiert waren exiléiert ginn. Hien huet och en Datum fir d'Aberuffe vun de Generalstänn virgeschloen an huet am November 1788 eng Notabeleversammlung aberuff, fir festzeleeën, wéi d'Membere vun de Generalstänn missen erausgesicht ginn. Och d'Punkte vun der Wal goufen ugeschnidden, mat der Representatioun vum Drëtte Stand. Bei dësem leschte Punkt war dem Necker kloer, datt d'Versammlung d'Fuerderungen net géif akzeptéieren, mä hie selwer huet awer d'Verdueblung vun der Stëmm vum Drëtte Stand ënnerstëtzt, wat zu senger Beléiftheet bäigedroen huet. Hie gouf als "patriotesche Minister" ugesinn.
Pascal Triebel
De Pascal Triebel fiert fir den L.C. Téiteng.
Jacques Necker
Zweete Ministère vum Necker (1788-1789)
Well de Weess knapps gi war, huet den Necker d'liberal Moossnam vum Loménie de Brienne ausser Kraaft gesat: hien huet d'Exportatioun vu Kar de 7. September 1788 verbueden, genee sou wéi den Akaf baussent dem Maart (23. November 1788); hien huet Kar am Ausland akaf, Primen op d'Importatioune ginn, an der Police d'Muecht ginn, sech drëm ze këmmeren, datt d'Kar och um Maart ukomm ass (22. Abrëll 1789).
Pascal Triebel
Am November 2016 gouf hie vum Conseil de Discipline vun der Lëtzebuerger Anti-Dopping-Agence fir véier Joer gespaart, well hie sech den 31. Juli bei enger Mountainbike-Course zu Orscholz an Däitschland laanscht eng Doppingkontroll geschlach soll hunn.
Jacques Necker
Zweete Ministère vum Necker (1788-1789)
Op finanziellem Plang huet den Necker en Dekret vum Brienne réckgängeg gemaach, a versicht déi 70 Milliounen anzedreiwen, fir d'Scholde bis zu de Generalstänn ze bezuelen.
Wéi d'Generalstänn opgaange sinn, gouf dem Necker seng Ried, déi sech virun allem mat finanzielle Froe beschäftegt huet, schlecht opgeholl, d'Deputéierten haten nëmmen d'Modalitéite vun der Ofstëmmung am Kapp. Den Necker huet refuséiert, bei der kinneklecher Séance vum 23. Juni 1789 dobäi ze sinn, wou de Louis XVI. festgeluecht huet, wéi wäit e bei de Konzessioune fir den Drëtte Stand géif goen. Den 11. Juli huet de Kinnek den Necker wéinst senger « condescendance extrême » vis-à-vis vun de Generalstänn erausgehäit. De Minister huet Frankräich verlooss an ass den 13. Juli zu Bréissel ukomm. Vun do goung et weider op Basel (20. Juli). D'Erausgeheie vum Necker gouf vun der Bevëlkerung ganz schlecht opgeholl, an huet zu den Opstänn de 14. Juli bäigedroen.
Drëtte Ministère vum Necker (1789-1790)
De 16. Juli 1789 huet de Louis XVI. den Necker nees missen zeréckruffen. Hien huet den Titel vum Premier ministre des finances kritt. Zimmlech séier huet hie sech géint d'Assemblée constituante gestallt, an domat virun allem géint de Mirabeau. D'Deputéiere ware mat de finanzielle Virschléi vum Necker, déi op traditionell Methode vun de Prêtsen opgebaut waren, net averstanen. De Necker sengersäits huet sech géint d'Assignatsë gestallt. De Mirabeau sot den 1. September 1790 zum Kinnek:
Ënner dëse Konditiounen ass dem Necker näischt anescht iwwereg bliwwen, wéi ze demissionéieren, wat hien den 3. September 1790 gemaach huet. Hien huet sech duerno an d'Schwäiz op d'Schlass vu Coppet zeréckgezunn, wou hie weiderhi Wierker geschriwwen huet. Hien ass den 9. Abrëll 1804 gestuerwen.
Säi Wierk
Dem Necker säi ganzt Wierk gouf gesammelt an ass als Œuvres complètes de M. Necker publiées par M. le Baron de Staël, son petit-fils... zu Paräis bei Treuttel et Wurtz vun 1820-1821, 15 Vol., in-8° erauskomm.
Canton de Villeurbanne-Sud
De Canton de Villeurbanne-Sud ass eng fréier franséisch administrativ Andeelung am Arrondissement Lyon, am Departement Rhône an der Regioun Auvergne-Rhône-Alpes.
Back in Trouble
Back in Trouble ass e lëtzebuergesche Film vum Andy Bausch aus dem Joer 1997.
Ëm wat geet et am Film?
Den Johnny Chicago gëtt no 10 Joer aus dem Prisong entlooss mam Virsaz, do soubal net méi hannescht ze goen. Säi Kolleeg Chuck Moreno huet an der Tëschenzäit e gereegelt Familljeliewen. Hien ass dofir net grad begeeschtert, wéi den Johnny enges Daags ugeschäert kënnt mat engem "bommeséchere" Plang, wéi een en Zuch kéint unhalen, fir engem räichen däitsche Rentner, dee seng Suen op Lëtzebuerg wëll bréngen, dës ofzehuelen. Dem Moreno säi klenge Brudder Coco awer ass Feier a Flam...
Soss
Vum Lëtzebuerger Filmfong krut d'Produktiounsgesellschaft Lynx Productions 1997 14 Millioune Lëtzebuerger Frang als Avance op Akommes vum Lëtzebuerger Filmfong accordéiert.
Back in Trouble ass d'Suite vum Troublemaker, deen den Andy Bausch 10 Joer virdru gemaach huet. De Film gouf vu 15.548 Leit am Kino gesinn.
Dogma
D'Wuert Dogma bezeechent:
Tour de Georgia
Zanter 2005 gehéiert den Tour de Georgia zum UCI America Tour. 2005 gouf dës Course an d'Klass 2.1 agestuuft, ass awer 2006 an déi méi héich Klass 2.HC agestuuft ginn.
Strëmp
Strëmp sinn e Gezei fir de Fouss. Et ass eng Zort stoftene Schlauch, deen zu den Zéiwen hin zou ass, an iwwer de Fouss gezu gëtt. D'Form ass dem Wénkel vum Fouss ugepasst, an et gëtt meeschtens keen Ënnerscheed tëscht dem rietsen an dem lénkse Fouss gemaach. Strëmp gëtt et a verschiddene Gréissten, Längten, Hierstellungsweisen a Material.
Strëmp hunn d'Funktioun, de Fouss waarm ze halen, Fiichtegkeet, déi duerch d'Schweessen entsteet, z'absorbéieren an d'Haut vum Fouss virum Schauteren am Schong ze schützen.
Strëmp gi gewéinlech bis un d'Wued. Méi laang Strëmp, déi bis uewen un d'Déckt vum Been ginn, si meeschtens Dammestrëmp (fr.: bas; dacks Nylonstrëmp), a wa se net vum selwen halen da gi se entweeder mat Jarretellen oder Jarretièren uewen um Bee gehalen. Sinn dës uewen un enger Zort Box zesummegebitzt, schwätzt ee vun engem Collant. Kuerz Strëmp gi Soquetten oder Séckercher genannt.
Plazeweis besteet och nach den Ausdrock Huesen fir Strëmp (cf. den Ausdrock Schung an Huese verléieren).
Eta-Lyriden
De Mammekierper vun den Eta-Lyriden ass de Koméit C/1983 H1 IRAS-Araki-Alcock, deen am Mee 1983 no laanscht d'Äerd gezunn ass. Am selwechte Joer goufe Meteore vun den Eta-Lyride vu villen Observatiounsgruppe gesinn, woubäi déi héchst registréiert ZHR bei 5,1 Meteore pro Stonn louch.
Eddington Medail
D'Eddington Medail ass eng vun den Auszeechnunge vun der Royal Astronomical Society déi fir groussaarteg Leeschtungen um Gebitt vun der theoreetescher Astrophysik verdeelt gëtt. Si ass nom Arthur Stanley Eddington genannt a gëtt zanter 1972 net méi all Joer verginn.
Canton de Pau-Ouest
De Canton de Pau-Ouest ass eng fréier franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Canton de Flogny-la-Chapelle
De Canton de Flogny-la-Chapelle ass eng fréier franséisch administrativ Andeelung am Arrondissement Avallon, am Departement Yonne an der Bourgogne-Franche-Comté.
Zéif
Zéiwe sinn, an der Anatomie vun den Déieren, en Deel vum Fouss, déi vum Fouss ofstinn a sech onofhängeg beweege loossen.
D'Zéiwe si meeschtens op der viischter Säit vum Fouss, mä et gëtt och Déieren, bei deenen d'Zéiwe säitlech oder um hënneschten Deel dovu sinn. Sou sëtzt z. B. beim Hond oder bei ville Vullenaarten d'Zéif hannen um Fouss, beim Bier z. B. sëtze se säitlech dovun.
Funktioun
Beim Mënsch spillen d'Zéiwen eng wichteg Roll beim Goen, speziell awer beim Lafen. Si hëllefen, d'Gläichgewiicht ze halen. Bei Déiere kommen aner Funktiounen dobäi:
Zéiwe beim Mënsch
De Mënsch huet fënnef Zéiwen un all Fouss. Déi bannenzeg Zéif gëtt "déck Zéif" (hallux) genannt, déi baussenzeg "kleng Zéif" (digitus minimus). Déi aner dräi hu kee speziellen Numm. Se gi vu bannen no baussen an "zweet", "drëtt" (och: "mëttelst") a "véiert Zéif" duerchnummeréiert (I, II, III, IV a V). De Mënsch huet 14 Zéiweschanken an all Fouss; déi déck Zéif huet der zwou, déi aner Zéiwen hunn der dräi.
Op all Zéif ass en Zéiwennol (unguis).
Staatsrot
E Staatsrot ass eng politesch an/oder administratif Institutioun. Fir déi verschidde Länner kuckt:
Nadia Pereira
D'Nadia Neves Pereira, gebuer 1986 zu Lëtzebuerg, huet als éischt den Titel Miss Benelux/Groussherzogtum Lëtzebuerg 2008 gewonnen.
Als gekréint Schéinheetskinnigin vum Miss BeNeLux Concours konnt d'Pereira zesumme mat de Gewënnerinnen aus der Belsch an Holland am Hierscht 2008 beim Miss Earth Concours matmaachen. Hir Nofollgerin ass d'Theodora Banica.
2004 ass d'Nadia Pereira Miss Portugal zu Lëtzebuerg ginn.
Section des arts et lettres (Institut grand-ducal)
D'Section des arts et lettres ass eng vun de Sektioune vum Institut grand-ducal.
Si besteet aus sechs Ënnersektiounen:
Historique
D'Section des arts et lettres gouf duerch e ministeriellt Reglement vum 5. Januar 1962 gegrënnt a gouf domat déi fënneft Sektioun vum Institut grand-ducal.
Canton d'Issoudun-Nord
De Canton d'Issoudun-Nord ass eng fréier franséisch administrativ Andeelung am Arrondissement Issoudun, am Departement Indre an der Regioun Centre.
Roum
Roum (Roma) ass d'Haaptstad vun Italien. Metaphoresch steet Roum och fir d'Réimescht Räich a fir d'Kathoulesch Kierch (Vatikan). Roum läit um Tiber.
Chronologie
Éischt Siidlungsspueren datéieren d'Wëssenschaftler zeréck op ëm 1000 virun eiser Zäitrechnung. 753 v. Christus ass no der Legend d'Grënnung vu Roum duerch de Romulus, deen der Stad och den Numm gëtt.
Roum haut
Roum zielt haut ëm déi 3 Milliounen Awunner, a mat der Agglomeratioun, zu der och de Vatikan zielt, kënnt een op eng Fläch vu ronn 1500 km2. Roum ass duerch Autobunnsnetzer mat anere groussen italieenesche Stied verbonnen.
NGC 290
NGC 290 ass d'Bezeechnung vun engem oppene Stärekoup an der klenger Magellanescher Wollek, déi op enger Distanz vun 200.000 Liichtjoer vun der Äerd läit. Den Duerchmiesser vum NGC 290 ass ronn 65 Liichtjoer.
Theodora Banica
D'Theodora Banica, gebuer 1988 a Rumänien als Theodora Bănică, huet den Titel Miss Benelux/Groussherzogtum Lëtzebuerg 2009 gewonnen.
Als gekréint Schéinheetskinnigin vum Miss BeNeLux Concours konnt d'Banica zesumme mat de Gewënnerinnen aus der Belsch an Holland am Hierscht 2009 beim Miss Earth Concours matmaachen. Hir Virgängerin war d'Nadia Pereira.
Tango
D'Wuert Tango bezeechent:
Theodora Banica
Virdru war Theodora Banica Miss Charme beim internationale Miss Balkana-Schéinheetsconcours ginn.
Tango
Vun 2002 bis 2007 gouf et zu Lëtzebuerg den Televisiounsprogramm T.TV (virdrun Tango TV genannt).
Léon Lippmann
De Léon (oder Leo) Lippmann, gebuer den 1. Mäerz 1808 an der Stad Lëtzebuerg a gestuerwen den 11. November 1883 zu Amsterdam, war en Eisebunnsmanager a Banquier.
Als Jong vum Jonas Lippmann huet hie fir d'éischt als Reesender vu sengem Papp senger Händschefabréck geschafft. Méi spéit gouf en Direkter vu verschiddenen hollänneschen Eisebunnsgesellschaften. 1858 huet hien zu Amsterdam eng Bank, d' Bank Lippmann, Rosenthal & Cie, matgegrënnt. Hie gouf och do Lëtzebuerger Konsul.
Hie war de Brudder vum Isaï Lippmann. Hien ass um ale jiddesche Kierfecht a Clausen begruewen.
Philip James Edwin Peebles
De Peebles ass emeritéierte Professer vun der Princeton Universitéit.
Hien huet wäertvoll Bäiträg zum Urknall-Modell bruecht an huet mat aneren d'3K-Hannergrondstralung virausgesot.
Planéitesystem
E Planéitesystem ass eng Usammlung vu masseräiche Kierper, déi sech – duerch d'Gravitatiounskraaft gebonnen – ëm op d'mannst een Zentralstär beweegen. Déi gréisst vun dëse Kierper ginn och als Planéite bezeechent (soulaang an hirem Kär keng Kärfusiounsprozesser oflafen).
Detailer
Am Ëmkrees vun 100 Parsec goufen, bis Ufank 2006 ëm 7 Prozent vun de Stären, Planéiten entdeckt. Dovu bis elo 14 Planéitesystemer mat zwéin, fënnef Systemer mat dräi an zwee Systemer mat véier bekannte Planéiten, an eent mat siwen (Stand 2009).
Bekannt Planéitesystemer
Zu de bedeitendste Planéitesystemer déi eis haut bekannt sinn, zielen ë. a., nieft dem Sonnesystem:
Juni-Lyriden
Bei de Juni-Lyriden handelt et sech ëm ee Meteorstroum dee gutt vu Mëtteleuropa aus ze gesinn ass. Fir d'éischt gouf hien am Joer 1966 observéiert. .
De Radiant vun de Juni-Lyride läit am Stärebild Lyra, e puer Grad südlech vum Haaptstär Vega. Gewéinlech huet dëse Stroum eng kleng Meteorrat vu knapps 5 Meteoren pro Stonn, trotzdeem gëtt et och hei Ausnamen. Fir d'lescht konnten am Joer 1996 verschidden Observateuren eng méi héich Rat gesinn.
George Tupou V.
Den George Tupou V. (tongaesch: Siaosi Tupou V., ganzen Numm: Siaosi Tāufaʻāhau Manumataongo Tukuʻaho Tupou V.), gebuer de 4. Mee 1948 op der Insel Tongatapu, a gestuerwen den 18. Mäerz 2012 zu Pokfulam, Hong Kong, war vum 1. August 2008 bis zu sengem Doud Kinnek vum südpazifeschen Inselstaat Tonga.
Béier (Schwäin)
Béier ass den Numm vum männleche Schwäin a gëtt geleefeg beim Hausschwäin gebraucht.
De Béier kann e vun der Sau scho gutt um Kapp ënnerscheeden, well e staark Eckzänn, Stousszänn oder Haer genannt, huet déi ee gutt gesäit.
Bei de wëlle Schwäin gëtt de Béier Keiler genannt an d'Stousszänn sinn d'Waffen.
E geschniddent oder geluechte männlecht Schwäi gëtt Buerg genannt.
Um Spaweck
Boar Боров
Lëscht vun den Arrondissementer a Frankräich
Am Joer 2007, waren déi 100 franséisch Departementer an 341 Arrondissementer agedeelt.
Jousefskierch zu Meechtem
D'Jousefskierch zu Meechtem ass eng kathoulesch Kierch déi zur Par Musel a Syr Saint-Jacques, zum Dekanat Osten an zu der Gemeng Wuermer gehéiert.
De Patréiner ass den hellege Jousef, deem säi Fest den 19. Mäerz gefeiert gëtt.
Philippe Schockweiler
De Philippe Schockweiler, gebuer den 19. Dezember 1985 an der Stad Lëtzebuerg, studéiert Geschicht an Anglistik op der Universitéit Tréier.
Jousefskierch zu Meechtem
D'Kierch steet an der Kierchestrooss (rue de l'église). Den Agank läit op der Säit vun der "Schliikeplaz" (Schleekeplaz), déi den Duerfkär ausmécht.
Mokuch
Mokuch, och Lakritz genannt, ass e Produkt, dat aus de Wuerzele vun engem Trausch produzéiert gëtt, dem Glycyrrhiza glabra L., besser bekannt als Séissholz. Dee Produit gëtt vun der Pharmaindustrie a fir Schneekereie verschafft.
Trivia
Déi éischt Mokuchsfabréck a Frankräich gouf 1836 an der klenger Gemeng Moussac am Gard a Betrib geholl.
Jousefskierch zu Meechtem
Den 23. September 2020 gouf se als nationaalt Monument klasséiert.
Geschicht
Déi éischt Kapell aus Holz, ëm 1000 gebaut, war dem hellegen Dagobert geweit. Déi zweet Kapell, déi 1755 gebaut gouf, hat den hellege Sebastian als Patréiner.
Philippe Schockweiler
Zanter 2006 ass hie Member vum Exekutivkommitee vun déi gréng a war vun 2006 bis 2011 Spriecher vun déi jonk gréng. Hien ass och an der Mënscherechts- an Antiatombeweegung engagéiert. Op sengem Blog "Good Night, and Good Luck!" fokusséiert hie sech op d'Opaarbechte vun den Atomkatastrophe vu Fukushima an Tschernobyl.
Zanter 2012 ass hien am Kommitee vun den Europäesche Jonke Gréngen, FYEG.
Departement Vendée
D'Vendée (85) [] ass e franséischt Departement. D'Departement huet d'Nummer 85 an der Numerotatioun vun de franséischen Departementer a läit an der Regioun Pays de la Loire. D'Nopeschdepartementer si Maine-et-Loire, Deux-Sèvres a Charente-Maritime. Am Weste vun der Vendée läit den Atlanteschen Ozean
Jousefskierch zu Meechtem
Geschicht
21. Oktober 1907: den Hunn gëtt op de Kierchtuerm gesat
Wandpark Gemeng Hengischt
De Wandpark Gemeng Hengischt deen der Wandpark Gemeng Hengischt S.A gehéiert, ass eng Infrastruktur vun 11 Wandenergieanlagen an der Gemeng Klierf. De ganze Wandpark huet eng Nennleeschtung vun 12,2 MW.
Jousefskierch zu Meechtem
Geschicht
28. Abrëll 1908: d'Klacke laude fir d'éischt am neie Klackentuerm
31. Oktober 1908: den Deche Post vu Gréiwemaacher weit déi nei, am gotesch-romanesche Stil gebaute, Kierch an. Den 31. Mee 1910 gëtt se vum Bëschof Jean Joseph Koppes konsekréiert.
Nom Zweete Weltkrich bleift d'Gemaiers, ausser e puer Granatenaschléi, relativ ganz, allerdéngs sinn d'Kierchefënsteren all zerstéiert. D'Rosace hanner dem Duxall an den Interieur bleiwen onbeschiedegt.
1952 wéi déi éischt déck Klack ageweit gouf, léisst de Paschtouer Aloyse Schmit déi Helleg Famill iwwer dem Haaptportal ameesselen.
1956 kritt d'Kierch eng Uergel, zwou aner Klacken an eng nei Kierchenauer mat 3 Zifferblieder.
1975 gëtt den Duxall vergréissert.
1977 kommen nei Kräizweestatuen an d'Kierch.
D'Uergel
Déi éischt Uergel iwwerhaapt an enger Kierch zu Meechtem gouf 1956 vun der "Manufacture d'orgues luxembourgeoise" vu Lëntgen, ënner dem Georges Haupt gebaut an opgeriicht. Se huet en Harmonium ersat an huet 2 Manualer an 11 Regësteren. Den Dechen Arnold Spautz vu Gréiwemaacher huet de 26. August 1956 d'Uergel zesumme mat de Klacken ageweit.
D'Klacken
D'Klacke goufe vun der belscher Klackegéisserei Causard-Slégers vun Tellin gegoss, déi Déck 1950 an déi zwou méi kleng 1956. Déi zwou al kleng Klacke krut de Scoutenzentrum vum Neihaischen geschenkt.
D'Kierchefënsteren
Amplaz vun de virege Kierchefënsteren, déi am Zweete Weltkrich komplett zerstéiert goufen, goufen nom Krich neier agesat. Si sinn zum gréissten Deel vum Gustave Zanter. Iwwer dem Säiteportal ass eng Fënster vum Jakob Schwarzkopf vun Tréier an am Trapenopgang eng vum Rudolf Schillings.
Lëscht vun de Paschtéier zu Meechtem
Äerzbistum Tréier bis 1802
Sankt Dagobertkierch:
--- näischt agedroen
Sankt Sebastiankierch:
Bistum Metz bis 1823
Bistum Namur bis 1840
Apostolescht Vikariat vu Lëtzebuerg bis 1870
Stella Zázvorková
D'Stella Zázvorková, gebuer de 14. Abrëll 1922 zu Prag, an do gestuerwen de 17. Mee 2005, war eng tschechesch Schauspillerin.
Hiert Liewen
D'Stella Zázvorková ass duerch d'Theaterschoul gaange vum Emil František Burian (1904-1959), dem groussen tschechesche Film- an Theateravantgardist an der Tëschekrichszäit. Nom Zweete Weltkrich huet si an Honnerte vun tschechesche Filmer a besonnesch Tëlee-Serië matgespillt. Hir bekanntst Roll war déi vun der "Maminka" am Jan Svěrák sengem Film Kolya vun 1996.
Canton d'Issoudun-Sud
De Canton d'Issoudun-Sud ass eng fréier franséisch administrativ Andeelung am Arrondissement Issoudun, am Departement Indre an der Regioun Centre.
Nusakan (Stär)
Den Nusakan ass den Numm vum Stär β Coronae Borealis (Beta Coronae Borealis) am Stärebild Corona Borealis. Den Nusakan huet eng visuell Magnitude vu +3,68 mag a gehéiert zu der Spektralklass F0. Hien ass 114 Liichtjoer wäit ewech an huet déi 26-fach Liichtkraaft vun eiser Sonn an e Magnéitfeld, dat 10.000-mol méi staark ass.
Den Numm kënnt aus dem Arabeschen Kas al Masakin, wat iwwersat Schuel oder Schossel heescht.
Koordinaten
Departement Maine-et-Loire
D'Maine-et-Loire (49) [] ass e franséischt Departement. D'Departement huet d'Nummer 49 an der Numerotatioun vun de franséischen Departementer a läit an der Regioun Pays de la Loire.
Lëscht vu Computerbegrëffer
Dës Lëscht vu Computerbegrëffer ass en Deel vun de Referenztabellen.
Orion
Mam Ausdrock Orion mengt een:
Departement Deux-Sèvres
D'Deux-Sèvres (79) [] ass e franséischt Departement. D'Departement huet d'Nummer 79 an der Numerotatioun vun de franséischen Departementer a läit an der Regioun Nei-Aquitaine. Den Numm kënnt vun den zwéi Flëss, der Sèvre nantaise, dem leschte groussen Zoufloss vun der Loire, an der Sèvre niortaise, engem Küstefloss, deen an den Atlanteschen Ozean leeft.
Signe dans l'espace
Signe dans l'espace ass den Numm vun enger monumentaler Skulptur vum Lucien Wercollier, déi um Zens an der Cité Frommes steet.
D'Skulptur steet op enger vun zwou Verkéiersinselen an engem Rond-point, do wou d'Robert Bruch- an d'Gabriel de Marie-Strooss openee stoussen.
Um Sockel steet: A LA MÉMOIRE DE HENRI FROMMES 1886 / 1942 PROMOTEUR DÉVOUÉ DU LOGEMENT FAMILIAL
Kuckt och
Aner Skulpture vum Lucien Wercollier an der Stad Lëtzebuerg:
Canton de Pau-Sud
De Canton de Pau-Sud ass eng fréier franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Tango (Danz)
Well et awer verschidden Ausprägunge vum Tango gëtt, ginn déi ursprénglechst, latäinamerikanesch Forme vum Danz zur Ënnerscheedung meeschtens Argentineschen Tango (Showdanz) genannt an déi aner einfach mat Tango (Gesellschaftsdanz) bezeechent.
Canton de Jurançon
De Canton de Jurançon ass eng fréier franséisch administrativ Andeelung am Arrondissement Pau, am Departement Pyrénées-Atlantiques an der Regioun Nei-Aquitaine.
Séissholz
Séissholz, Glycyrrhiza glabra, ass en Trausch, deem seng Wuerzele gebraucht ginn an der Pharmaindustrie a fir d'Produktioun vu Mokuch.
Koloss vu Rhodos
De Koloss vu Rhodos, latengesch: Colossus Solis Rhodi oder Solis Colossus Rhodi war eng monumental bronze Statu, déi iwwer der Hafenentree vun der Stad Rhodos stoung. Si huet de griichesche Sonnegott Helios duergestallt.
Si zielt zu den Siwe Weltwonner vun der Antiquitéit an ass den Ursprong vum Begrëff kolossal a Kolossalstatu.
Shaw Präis
De Shaw Präis ass e Wëssenschaftspräis, deen zanter 2004 all Joer vun der Shaw Prize Foundation zu Hongkong an dräi Kategorien ausgedeelt gëtt:
De Präis gouf vum chineesesche Mediegigant Run Run Shaw gestëft an ass allkéiers mat enger Millioun US-Dollar dotéiert.
Systematik (Biologie)
Déi Andeelung gesäit sou aus:
Déi Andeelunge kënnen nach eng Kéier an Ënnergruppen agedeelt ginn, wéi z. B. Ënneruerdnung oder Iwwerklass.
Service de la navigation (Frankräich)
D'Services de la navigation sinn dezentraliséiert Servicer vum franséische Ministère de l'Écologie, de l'Énergie, du Développement durable et de l'Aménagement du territoire (MEEDDAT, ex-medad) déi fir de Kont vun de Voies navigables de France (VNF) d'Exploitatioun an den Ënnerhalt vun de Waasserstroosse maachen. Donieft hu si als Missioun Waasserpolice, Fëschereipolice, a Police fir d'Banneschëfffaart ze spillen, a sech ëm d'Gestioun vu schëffbare Waasserflächen ze këmmeren.
Si sinn agedeelt a sechs Regionalservicer
Canton de Mauriac
De Canton de Mauriac ass eng franséisch administrativ Andeelung am Arrondissement Mauriac, Departement Cantal an der Regioun Auvergne-Rhône-Alpes.
Tom Flammang
Den Tom Flammang, gebuer den 12. Januar 1978 zu Esch-Uelzecht, ass e lëtzebuergesche Vëlossportler.
Daniel Wintersdorff
Den Daniel Wintersdorff (genannt Dan oder Winti) ass den 1. Abrëll 1967 gebuer an huet fir d'Nationalekipp Dëschtennis gespillt.
Ufäng
Den Daniel Wintersdorff huet als Kand ugefaangen Dëschtennis ze spillen, an ass 1976 Member am Gouschtenger Dëschtennisveräin (DT Sporting 72 Gouschteng) ginn.
Duerno ass hien op Schëffleng gewiesselt an zanter dem Joer 2000 spillt den Dan fir Biissen.
Zanter 2007 spillt hien erëm bei sengem ale Veräin, dem DT Sporting 72 Gouschteng.
Erfolleger
Landesmeeschtertitel:
Gewënner vum Critérium FLTT:
Hasselt (Belsch)
Hasselt ass eng belsch Stad a Gemeng an der flämeschsproocheger Communautéit an der Regioun Flandern, an der Provënz Limburg.
Hasselt ass d'Haaptstad vun der Provënz Limburg an der Eurogio Meuse-Rhäin, a läit um Albertkanal an um Demer tëscht der Campine an der Hesbaye.
Zu Hasselt wunnen 71.543 Leit an d'Gemeng huet eng Fläch vu 102,24 km².
Geschicht
Géint Enn vum 12. Joerhonnert koum Hasselt, dat deemools nach keng Stad war, bei d'Grofschaft vu Looz dobäi, an huet vun deem Moment ugefaange sech ze vergréisseren. Déi éischt erhalen Dokumenter vun 1295 ernimme Schoulen déi et zu Hasselt gouf, e Spidol, eng Bäckerei an d'Kierchefabrik. 1315 war Hasselt déi gréisst Maartplaz vun der Grofschaft vu Looz, a koum dunn 1365 bei d'Fürstentum Léck dobäi, huet awer seng al Rechter an Institutiuone behalen.
D'Festungsinstallatiounen déi zanter 12982 ëmmer méi ausgebaut gi waren hu missen op Uerder vum Herzog vu Burgund, dem Karel de Kéngen, am Joer 1476 ofgerappt ginn. Si goufen awer 1495 erëm nei opgebaut a vergréissert.
Am 16. an am 17. Joerhonnert hu räich Bierger déi grouss Villaen opgeriicht, déi een haut och nach deelweis zu Hasselt gesi kann.
Enciclopedia Espasa
D'Enciclopedia Espasa, oder och Enciclopedia Espasa-Calpe ass eng spueneschsproocheg Enzyklopedie, déi a Spuenien publizéiert gouf.
Hasselt (Belsch)
Geschicht
Am 17. Joerhonnert koumen du méi onroueg Zäiten op d'Stad duer. Si gouf vun Auslänner besat. Am Ufank waren et d'Preisen an d'Hessen, an duerno d'Schweden. D'Kroate koumen 1675, an déi goufe vun den Hollänner verdriwwen, déi bis 1681 bliwwe sinn.
Wéi d'Hollänner sech verzunn hunn, hu se d'Festungsmauere gesprengt. Déi goufen awer alt erëm eng Kéier 1705 frësch opgeriicht.
Klengkazen
D'Klengkazen (Felinae) sinn eng Ënnerfamill aus der Famill vun de Kazen (Felidae) an der Uerdnung vun de Raubdéieren (Carnivora).
Hasselt (Belsch)
Geschicht
Am 18. Joerhonnert war et dunn eng Zäit roueg bis d'Fransousen d'Stad 1794 besat hunn. Dunn ass d'Gestteids erëm lass gaangen. Déi héich franséisch Steieren an d'deelweis Ofschafe vum Klerus, verbonne mat der Obligatioun datt d'Paschtéier hu missen en Treieed ofleeën, hunn zu enger Revolt geféiert, de Bauerekrich. Et war de Bauere vun Hasselt och gelongen d'Fransousen ze verdreiwen, déi koumen awer mat enger verstäerkter Arméi erëm, an déi Hasselter hu missen opginn.
Klengkazen
Déi aner zwou Ënnerfamillje sinn: d'Grousskazen (Pantherinae) an d'Acinoychinae.
Hasselt (Belsch)
Geschicht
1830 gouf d'Stad Hasselt du provisoresch den Haaptuert vun der Provënz Limburg, an 1839 gouf se dat definitiv.
Et huet bis 1850 gedauert bis Hasselt, dat bis do nach relativ isoléiert war, Verbindung mat dem Rescht vun der Belsch krut. Et goufen nei Stroosse gebaut, d'Eisebunn huet eng Linn duerch Hasselt a Richtung hollännesch Grenz gezunn an de Canal de Campine gouf gebaut. Dat war och d'Zäit wou d'Wakelterbrennerei hir Bléi hat. Bis 1914 war d'Brennerei déi eenzeg industriell Aktivitéit zu Hasselt. Ausganks des 19. Joerhonnert gouf et eng Ronn 30 Brennereien déi ëm déi 330 Leit beschäftegt hunn. No an no hunn d'Profitter vum Brennen aner Aktivéite mat sech bruecht, déi räich Brenner hunn e Schluechthaus gebaut an eng Keramik- souwéi eng Gelatinesfabréck gegrënnt. Den Éischte Weltkrich huet déi Prosperitéit allerdéng op d'Kopp gehäit. De Besatzer huet d'Dampmaschinnen an de Koffer vun den Alembicke gezoppt, a mat der Brennerei war et dunn eriwwer. Nom Krich sinn Accisen ëm dat véierfacht an d'Luucht gaangen an d'Gesetz Vandervelde iwwer d'Repressioun vum Soff de Verkaf vum Wakelterbranntwäinn drastesch reduzéiert. Als Noutléisung hunn dunn déi Brennereien déi iwwerrlieft haten, ugefaange Likören ze produzéieren. Méi doriwwer gëtt een am Musée national du Genièvre gewuer.
Séi vu Gérardmer
De Séi vu Gérardmer läit wéi säin Numm et seet um Territoire vun der Gemeng Gérardmer an de Vogesen.
Säin Auslaf ass d'Jamagne déi kuerz duerno an d'Vologne leeft.
D'Enstoe vun der Vallée des lacs
Am Laf vum Äiszäitalter waren d'Vogesen e puermol vu Gletscher bedeckt, an déi dräi Séien an der Vallée des lacs stamen aus der leschter Period der Würmäiszäit (80.000 - 10.000 v. Chr.).
Zytosol
Den Zytosol, och Cytosol, ass de wässerege Bestanddeel vun enger Zell hirem Zytoplasma, mat deene Substanzen, déi dodra geléist sinn (Salzer, Proteinnen dorënner eng ganz Partie Enzymen, Zockeren,...). Et handelt sech also ëm den Zytoplasma ouni déi membranéis Organellen.
Am Zytosol spille sech vill Reaktiounen of, déi fir d'Liewe vun der Zell néideg sinn. Sou leeft z. B. d'Translatioun vun der RNSm fir déi net-membranéis Proteinnen am Zytosol af, grad wéi och wichteg metabolesch Weeër, z. B. d'Glykolys.
Jean-Marie Gustave Le Clézio
De Jean-Marie Gustave Le Clézio (J.M.G. Le Clézio), gebuer den 13. Abrëll 1940 zu Nice, ass e franséische Schrëftsteller.
De J.M.G. Le Clézio ass virun allem bekannt duerch seng Romaner Le Procès-verbal, Désert a Le Chercheur d'or.
2008 krut de J.M.G. Le Clézio den Nobelpräis fir Literatur.
Jempy Drucker jun.
De Jempy Drucker jun., gebuer den 3. September 1986 zu Lëtzebuerg, Jong vum zweefache Landesmeeschter am Cyclo-Cross Jempy Drucker sen., ass e lëtzebuergesche Vëlossportler.
De Jempy Drucker ass bis den 31. Oktober 2007 fir de Veräin La Pédale Muhlenbach gefuer.
Den 1. November 2007 ass hie bei den ACC Contern gewiesselt.
Bis Enn 2008 ass hien an der belscher Ekipp FIDEA Cycling Team. Säin Trainer war de Lucien Rischard.
Fir d'Saison 2009 sollt hie fir déi lëtzebuergesch Ekipp TelTeck-H20, fueren, déi wéinst Bankgarantieproblemer awer huet misse Raute wénken, an en ettlech Coureure mat enger laanger Nues do stoungen. , Hien huet duerno e Kontrakt beim Continental Team Differdange fir d'Saison 2009 kritt.
Fir d'Saison 2015 krut hien e Kontrakt beim US-amerikanesche Profiteam BMC Racing Team.
Minettsgéigend
De Minett ass den Numm, dee fir eng Géigend am Südweste vu Lëtzebuerg gebraucht gëtt.
Als Minettsgéigend bezeechend een déi Partie vum Lëtzebuerger Land, wou am Buedem en eisenhalteg rout Äerz virkënnt, dat Minett genannt gëtt, an dem Buedem déi typesch raschtbrong Faarf gëtt.
Dës Géigend läit am Süde vum Guttland op der Grenz mat Frankräich an der Belsch. D'Haaptstad vun der Minettsgéigend ass Esch-Uelzecht. Déi ganz Minettsgéigend ass vun der Eisen- a Stolindustrie markéiert an huet hire ganze Räichtum der Existenz vun de Schmelzen ze verdanken. Dëst erkennt een och un de villen Aarbechtersiidlungen an Industriebroochen, déi an der Géigend ze fanne sinn.
Loutrengesch-lëtzebuergesche Minettsbaseng
An der Literatur iwwer d'Exploitatioun vun der Minett zu Lëtzebuerg, gëtt vum lothringisch-luxemburgischen Becken geschwat. Dëse Minettsbaseng gëtt agedeelt an de Bassin de Briey, de Bassin de Metz-Thionville, an de Bassin de Longwy, mat am Ganze 94.000 ha a Frankräich; 305 ha leien an der Belsch an 3.670 ha um Lëtzebuerger Territoire; zesumme mécht dat en Total vu 97.975 ha. Lëtzebuergesch Auteure schreiwe vun 106.000 ha am Ganzen. De Lëtzebuerger Deel gëtt an zwee gedeelt, de Baseng westlech vun der Uelzecht (vu Bieles iwwer Uewerkuer, Déifferdeng, Nidderkuer, Rolleng bis Rodange), an de Baseng am Oste vun der Uelzecht (Esch, Rëmeleng, Diddeleng). Interessant ze wëssen ass et och datt d'Minett am westlechen Deel kiselhalteg ass an am ëstleche kallekhalteg.